
OBČINA RADOVLJICA
OBČINSKA UPRAVA

Gorenjska cesta 19, 4240 Radovljica, tel.: 04 537 23 00, faks: 04 531 46 84
www.radovljica.si, e-naslov: obcina.radovljica@radovljica.si


JAVNI RAZPIS


za dodeljevanje nepovratnih sredstev za obnovo stanovanjskih, poslovno stanovanjskih in gospodarskih stavb, ki so razglašene za spomenik oz. enoto kulturne dediščine v Občini Radovljica v letu 2023.


1. Pravna podlaga: 
Pravilnik o postopkih za izvrševanje proračuna Republike Slovenije (Ur. l. RS, št. 50/07 s spremembami in dopolnitvam), Statut Občine Radovljica (DN UO, št. 188/14), Odlok o proračunu Občine Radovljica za leto 2023 (DN UO, št. 301/23), Odlok o razglasitvi starega mestnega jedra Radovljice za kulturni in zgodovinski spomenik (UVG, št. 11/87), Odločba o zavarovanju Krope (Ur. L. RS št. 44/53), Odlok o razglasitvi etnoloških spomenikov lokalnega pomena v Občini Radovljica (DN UO, št. 132/10), Pravilnik o registru kulturne dediščine (Ur. l. RS št. 66/09), po katerem mora biti objekt kulturne dediščine vpisan v register nepremične kulturne dediščine (RKD) in imeti evidenčno številko dediščine (EŠD).

2. Predmet razpisa: 
Nepovratna sredstva, ki jih bo dodelila Občina Radovljica za obnovo objektov (stanovanjskih, poslovno stanovanjskih in gospodarskih stavb), ki so pod spomeniškim varstvom v Občini Radovljica, in jih je Zavod za varstvo kulturne dediščine OE Kranj evidentiral ter so razglašeni za kulturni spomenik ali kulturno dediščino. Sakralne stavbe niso predmet razpisa.

Predmet sofinanciranja je:
· zamenjava stavbnega pohištva,
· zamenjava strešne kritine in toplotna izolacija podstrešja,
· obnova fasade,
· sanacija temeljev, obodnih zidov, tal v pritličju oz. stropa nad kletjo,
· statična sanacija objekta.


3. Višina sredstev in način dodelitve: 
a) Sredstva so zagotovljena v proračunu Občine Radovljica na proračunski postavki 46117 Spodbujanje individualne stanovanjske gradnje, NRP 061012 Sofinanciranje obnove stanovanjskih objektov kulturne dediščine. V letu 2023 je za dodelitev nepovratnih sredstev namenjenih 85.000,00 EUR. 
b) Sredstva za dodelitev bodo razdeljena na podlagi meril in kriterijev iz točke 7 tega razpisa. 

4. Upravičenci:
Upravičenci po tem razpisu so:
a) lastniki ali solastniki  objektov, ki predstavljajo kulturno dediščino v občini Radovljica,
b) upravljavci objekta kulturne dediščine s pooblastilom lastnikov iz prve alineje te točke.

Upravičenci po tem razpisu, ob izpolnjevanju pogojev navedenih v predhodnem odstavku te točke, so tudi prijavitelji, ki so jim bila sredstva za obnovo objekta dodeljena na predhodnem razpisu v letih 2017 - 2022 ter še niso v celoti izkoristili najvišje možne višine dodeljenih sredstev na objekt, ki je 10.000,00 EUR.

Omejitve: 
a) Prosilci, ki so jim bila sredstva po razpisu dodeljena v letih 2017 - 2022 ter naložbe neopravičeno niso izvedli, niso upravičeni do sredstev po tem razpisu.

5. Splošna določila oz. pogoji upravičenosti:
Upravičenci morajo za sodelovanje na razpisu izpolnjevati naslednje splošne pogoje:
a) prijavitelj lahko kandidira samo za izvedbo naložbe, upravičene po tem razpisu, katero lahko izvede v celoti in v skladu z veljavnimi predpisi,
b) pomoč se dodeli na podlagi vloge, opredeljene z javnim razpisom, 
c) upravičeni so stroški za izvedbo naložbe, ki je kot predmet financiranja navedena v 2. točki tega razpisa in bodo nastali v obdobju od 1.1.2023 do 16.11.2023,
d) v primeru, da je prijavitelj davčni zavezanec, DDV ni upravičen strošek,
e) naložba, za katero se dodeli pomoč, mora ostati v lasti upravičenca vsaj 2 leti od izplačila sredstev, 
f) upravičenec, ki pridobi pomoč na podlagi tega razpisa, mora voditi predpisano dokumentacijo, določeno z javnim razpisom in s sklenjeno pogodbo o dodelitvi sredstev, ter jo hraniti vsaj še 2 leti po izvedenem zadnjem izplačilu,
g) stavba mora biti pomembna z vidika kulturne dediščine (spomeniško – varstveni, arhitekturni, ambientalni pomen stavbe),
h) prijavitelji morajo imeti zagotovljena sredstva za pokritje svojih deležev obnovitvenih del, 
i) dela v lastni režiji se ne financirajo, financirajo se izključno upravičene storitve in materiali z vidika ohranjanja kulturne dediščine, izkazani z ustreznimi računi, ki so potrjeni s strani Zavoda za varstvo kulturne dediščine OE Kranj,
j) prijavitelji morajo imeti poravnane finančne obveznosti do Občine Radovljica. 


6. Vsebina prijave: 
a) Prijavni obrazec, 
b) Fotografije stavbe oz. dela stavbe, ki bo predmet naložbe (priloga 1) iz katerih bo razvidno stanje pred naložbo,
c) Kopija gradbene dokumentacije – npr. načrt fasade prenove z opisanimi detajli, ki se jih urejuje: fasada M 1:50 in detajli M 1:10 ali M 1:20. (priloga 2), 
d) Potrjen popis del s predračunom predvidenih del za obnovo fasade, strehe, stavbnega pohištva ,… oz. drugih vzporednih obnovitvenih del na objektu s strani Zavoda za varstvo kulturne dediščine OE Kranj (priloga 3), 
e) Kulturno varstveni pogoji in v primeru gradbenega dovoljenja tudi soglasje Zavoda za varstvo kulturne dediščine OE Kranj, ki ne smejo biti starejši od 2 let (priloga 4), 
f) Dokazilo o lastništvu oz. solastništvu stavbe (priloga 5), 
V primeru, da je prijavitelj upravnik večstanovanjskega objekta, se kot del priloge 5 priloži tudi izjava solastnikov objekta, ki izpolnjujejo pogoje iz 4. a točke tega razpisa,
g) Podpisana izjava lastnikov oz. solastnikov objekta (priloga 6),
h) Vzorec pogodbe za sofinanciranje obnove objekta.

7. Merila in kriteriji za izbor: 
Naložbe bodo sofinancirane v višini do 40 % izkazanih upravičenih stroškov. Najvišja možna višina dodeljenih sredstev na stavbo je 10.000,00 EUR, ki se upošteva od leta 2017 dalje.

Prijave bo pregledala in ocenila strokovna komisija. Na podlagi sprejetih vlog bo komisija pripravila predlog razdelitve sredstev. 

V primeru, da bo za eno stavbo več vlog in bi odobritev vseh vlog presegla najvišjo možno višino dodeljenih sredstev se odobrena sredstva sorazmerno znižajo vsem upravičencem.

V primeru, da bo vlog več, kot je razpisanih sredstev, bo komisija na podlagi meril v nadaljevanju te točke, pripravila prednostni vrstni red dodeljevanja sredstev. Do višine razpoložljivih sredstev bodo sofinancirane vloge, ki bodo dosegle večje število točk. V primeru, da več upravičencev v prednostnem vrstnem redu doseže enako oceno in razpoložljiva sredstva ne zadoščajo za dodelitev najvišje možne višine odobrenih sredstev posameznemu prosilcu, lahko komisija sorazmerno vsem upravičencem, ki so dosegli enako oceno, zniža višino odobrenih sredstev. 


Merila: 
1. Pomen objekta z vidika kulturne dediščine: 2 – 4 točke 
a) stavba, ki ima status kulturnega spomenika 4 točke 
b) stavba ki je v območju kulturnega spomenika ali naselbinska dediščina (ni spomenik) 3 točke
c) stavba ima EŠD (ni spomenik, ni v območju spomenika) ali se nahaja v območju evidentirane naselbinske dediščine (EŠD naselbinska dediščina) 2 točki

2. Ambientalni pomen objekta v veduti: 2 točki 
a) izpostavljen objekt (ob trgu, glavni cesti)  2 točki 
b) ostali objekti 0 točk 

3. Dotrajanost stavbe: 1 - 3 točke 
a) močno načeta stavba 3 točke 
b) delno načeta stavba (odpadanje ometov, zamakanje strehe) 2 točki 
c) že obnovljen objekt 1 točka

4. Uspeh na predhodnih razpisih: 1 - 3 točki 
a) prijavitelj na razpisih v letih 2017 - 2022 še ni pridobil sredstev 3 točke 
b) prijavitelj je že pridobil sredstva po razpisih v letih 2017 - 2022  2 točki
c) prijavitelju so bila sredstva po razpisih v letih 2017 - 2022  odobrena, vendar naložbe iz opravičljivih razlogov ni izvedel   1 točka.

5. Varstvo avtentičnosti (ohranjanje obstoječega stavbnega pohištva, materialne substance, ipd) izkazano na podlagi pogojev ZVKD Kranj  3 točke
6. Investicija vlagatelja poteka sočasno z gradnjo gospodarske javne infrastrukture 3 točke

8. Kraj in rok za oddajo prijav: 
Prosilci oddajo vloge na predpisanih razpisnih obrazcih skupaj s predpisano dokumentacijo v sprejemni pisarni Občine Radovljica ali pošljejo po pošti na naslov: Občina Radovljica, Gorenjska cesta 19, 4240 Radovljica. 
Rok za oddajo vlog je 15.5.2023. Upoštevale se bodo le vloge, ki jih bomo prejeli do 15.5.2023. Če je vloga poslana priporočeno po pošti, se za dan vložitve vloge šteje dan oddaje na pošto, če pa je vloga poslana z navadno pošto ali oddana osebno v sprejemni pisarni Občine Radovljica, mora prispeti najpozneje do 15.5.2023.
Vloga mora biti speta in oddana v zaprti ovojnici ter ustrezno označena. Na sprednji strani ovojnice mora biti izpisano:
»NE ODPIRAJ – JAVNI RAZPIS – KULTURNA DEDIŠČINA 2023«.
Na hrbtni strani ovojnice (oz. v levem zgornjem kotu na prednji strani) morajo biti navedeni podatki o vlagatelju: naziv in naslov. 

9. Obravnava vlog: 
Postopek javnega razpisa bo vodila Komisija za izvedbo postopka javnega razpisa za sofinanciranje obnove stanovanjskih, poslovno stanovanjskih in gospodarskih stavb kulturne dediščine v občini Radovljica v letu 2023 (v nadaljevanju Komisija), ki jo imenuje župan. Komisija bo obravnavala le pravočasne in pravilno označene vloge za razpisne namene.  Odpiranje vlog bo izvedeno 22.5.2023. Odpiranje vlog ni javno. Vloge, ki jih ne bo vložila upravičena oseba ali vloge, ki ne bodo pravočasne, bodo s sklepom zavržene. 
Komisija bo opravila pregled prispelih vlog in jih ocenila na podlagi pogojev in meril, ki so navedeni v javnem razpisu. Prijavitelji, katerih vloge na razpis ne bodo popolne, bodo s strani občine v roku 5 delovnih dni od dneva odpiranja vlog pisno pozvani, naj vloge dopolnijo. Rok za dopolnitev vloge ne sme biti daljši od 8 dni. Nepopolne prijave, ki jih prosilci do naknadnega roka ne bodo dopolnili, bodo s sklepom zavržene, neustrezno dopolnjene pa zavrnjene. 
Pred ocenjevanjem vlog bo Komisija preverila, če je prijava v skladu s splošnimi določili in pogoji tega javnega razpisa. V primeru, da prijava ne bo ustrezala splošnim pogojem in določilom, vloga ne bo dana v ocenjevanje in bo s sklepom zavrnjena.
Komisija bo pripravila predlog višine sofinanciranja, ki ga bo predložila organu občine, pristojnemu za gospodarstvo. Pristojni organ občine bo po sprejeti odločitvi izdal odločbe, s katerimi se določi razporeditev razpisanih sredstev, in sicer najpozneje v roku 30 dni od odpiranja vlog.
Pritožbo na odločbo, izdano v okviru tega razpisa, lahko prejemnik poda županu Občine Radovljica v roku 15 dni od prejema odločbe. Vložena pritožba ne zadrži podpisa pogodb z ostalimi izbranimi prejemniki sredstev.
Občina bo z upravičenci do sredstev sklenila pogodbe, s katero bodo podrobneje urejeni način in pogoji koriščenja dodeljenih sredstev. Če se prejemnik pozitivne odločbe v roku 15 dni ne odzove na poziv za podpis pogodbe, se šteje, da je odstopil od zahteve za pridobitev sredstev tega razpisa.

V primeru, da sredstva, določena v 2. točki tega razpisa, po izvedbi razpisa niso v celoti porabljena, je razpis odprt do porabe sredstev, vendar najdlje do 31.10.2023.

10. Dodatna pojasnila: 
Dodatne informacije v zvezi z razpisom dobijo zainteresirani osebno na Oddelku za gospodarstvo ali po telefonu vsak delovni dan v času uradnih ur na telefon: 04/537 23 49, oziroma po e-pošti: petra.koblar@radovljica.si. 


Številka: 41014-0001/2023-3
Datum: 3.4.2023 
Ciril Globočnik, l.r.

